Document ID: 32008D0419

KOMISSION PÄÄTÖS,
tehty 30 päivänä toukokuuta 2008,
Slovakiassa esiintyvän klassisen sikaruton vastaisista tietyistä suojatoimenpiteistä tehdyn päätöksen 2008/377/EY muuttamisesta
(tiedoksiannettu numerolla K(2008) 2262)
(ETA:n kannalta merkityksellinen teksti)
(2008/419/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 10 artiklan 4 kohdan
sekä katsoo seuraavaa:
(1)
Slovakiassa on ilmennyt klassisen sikaruton taudinpurkauksia, jotka elävien sikojen ja tiettyjen sioista saatujen tuotteiden kaupan vuoksi muodostavat uhan muiden jäsenvaltioiden karjalle.
(2)
Slovakiassa esiintyvän klassisen sikaruton vastaisista tietyistä suojatoimenpiteistä 8 päivänä toukokuuta 2008 tehdyn komission päätöksen 2008/377/EY (2) tavoitteena oli vahvistaa toimenpiteitä, joita Slovakia oli toteuttanut yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY (3) nojalla.
(3)
Eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (4) 2 artiklan 2 kohdan p alakohdassa annetun määritelmän mukaan ”kraj” on Slovakian hallinnollinen alue, jonka pinta-ala on vähintään 2 000 neliökilometriä ja joka kuuluu toimivaltaisten viranomaisten valvontaan.
(4)
Toimivaltaisten viranomaisten Slovakiassa tekemän epidemiologisen selvityksen tulosten perusteella on asianmukaista säätää, että tiettyihin Slovakian hallinnollisiin alueisiin (”kraj”) sovelletaan maassa esiintyvään klassiseen sikaruttoon liittyviä suojatoimenpiteitä.
(5)
Päätöstä 2008/377/EY olisi sen vuoksi muutettava.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2008/377/EY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 30 päivänä toukokuuta 2008.

Labels: 0
3
8
6
18